Եթե նայենք Շոտլանդիայի անկախության շուրջ ծավալված քաղաքական բանավեճին, ապա անկախության հանրաքվեի օրը եւ քվեաթերթիկում հարցերի ձեւակերպումը հայտնի էին դեռ երկու տարի առաջ: Երկու տարի անկախությանն «այո» ասելու քարոզչությունը տարվում էր Շոտլանդիայում, ընդսմին Ալեքս Սալմոնդը, ով առաջնորդում էր «Այո» արշավը, նաեւ առաջնորդում էր խորհրդարանական մեծամասնությանը եւ զբաղեցնում էր Շոտլանդիայի վարչապետի պաշտոնը: Այլ կերպ ասած, ըստ էության, «Այո» արշավը մղում էր Շոտլանդիայի ազգային իշխանությունը: